הדיון סביב שאלת הצבת המצלמות בקלפיות ביום הבחירות נמצא בעיצומו, אותו הגישה הליכוד. היועץ המשפטי לממשלה מתנגד להצבת המצלמות:"אם המחוקק היה רוצה במצלמות בקלפי הוא היה צריך לחוקק את זה".
עו"ד אבי הלוי יועץ משפטי של הליכוד הסביר בוועדת הבחירות: "יש כמה גופים שמגינים על טוהר הבחירות: ועדת הבחירות, יו"ר עדת הבחירות, משטרה וגם חברי ועדות קלפי וגם משקיפים שמתמנים על פי החוק. ומי שמכנה את חברי ועדות הקלפי של הליכוד ואת המשקיפים מליציות צריך להשתמש בביטויים קצת יותר אינטיליגנטים".
רשימת הימין המאוחד הצטרפה לבקשת הליכוד: "הרשימה סבורה, כי הכנסת מצלמות למרחב הציבורי של הקלפיות, תמנע - או לכל הפחות תצמצם באופן ניכר, את הפוטנציאל לעבירות על חוקי הבחירות – מחד ומאידך – אין בה כל פגיעה ממשית בציבור הבוחרים.
עוד הוסיפו בימין המאוחד: "לחלופין תטען הרשימה, כי גם אם ישנה פגיעה כלשהיא בהכנסת המצלמות, הרי שהיא מידתית, לתכלית ראויה ועולה בקנה אחד, הן עם החוק והן עם האינטרס הציבורי הראשון במעלה, של שמירת טוהר הבחירות ואמון הציבור בתוצאות הבחירות".
אינטרסים.הייתי פעם באחד היישובים הערבים כמשקיף.מה שקרה שם היתה חגיגת דמוקרטיה וזכיתי לראות במו עיניי בתחיית המתים ומאז כמובן אמונתי התחזקה.
ראיתי מה זו ערבות הדדית כאשר הרבה מאוד פעמים נכנס גבר שיודע לקרוא עם אשה כדי לעזור לה.
אין מילים נשביתי בקסמיהם.